നാട്ടുമരംകൊത്തി

മരങ്ങൾ തുരന്ന് മാളമുണ്ടാക്കി അതിൽ താമസിക്കുന്ന മരംകൊത്തി പക്ഷികളിൽ കേരളത്തിൽ ഏറ്റവും കൂടുതൽ കാണപ്പെടുന്ന വർഗ്ഗമാണ് നാട്ടുമരംകൊത്തി.  ഇംഗ്ലീഷ്: Kerala Goldenbacked Woodpecker (Black-rumped Flameback). ശാസ്ത്രീയനാമം: Dinopium benghalese 

പച്ചകലർന്ന മഞ്ഞ വേഷക്കാരായ ഇവയുടെ വാൽമൂടി കറുപ്പുനിറമാണ്. ആൺ പക്ഷിയുടെ ശിഖ ചുവപ്പും പെൺപക്ഷിയുടേത് കറുപ്പും ചുവപ്പുമാണ്. ജോടിയായിട്ടാണ് ഇവ സാധാരണ ഇരതേടാനിറങ്ങുക. ക്ളർ...ക്ളർ.. ക്ളെർ..ക്ളെ..ക്ളെ എന്നിങ്ങനെയാണ് ഇവ പുറപ്പെടുവിക്കുന്ന ശബ്ദം. ഒന്നിനുപുറകെ ഒന്നായി ഉയർന്നും താഴ്നുമായിട്ടുള്ള ഇവയുടെ പറക്കൽ ശ്രദ്ധേയമാണ്. തലപോയ തെങ്ങുകളും പൊള്ളയായ മരങ്ങളും തുരന്ന് മഴക്കാലം തുടങ്ങുന്നതിന് മുമ്പ് ഇവ കൂടൊരുക്കും.

കുത്തനെയുള്ള മരങ്ങളിൽ അള്ളിപ്പിടിച്ചു കയറാൻ വാലുകൾ ഇവയെ വളരെയേറെ സഹായിക്കുന്നു. ദക്ഷിണേന്ത്യയിലെ പക്ഷികൾ-സി.റഹിം (ചിന്ത പബ്ലിഷേഴ്സ്-2013) ISBN 93-82808-40-X

നാട്ടുമരംകൊത്തിയുടെ മുട്ട മിനുസമുള്ള വെള്ളനിറത്തിലാണ് കാണാൻ കഴിയുക.


 ചിത്രശാല 

 അവലംബം 

വർഗ്ഗം:കേരളത്തിലെ മരംകൊത്തികൾ